USF Verftet

USF Verftet er en 12 000 m² stor kunst- og kulturarena i Bergen som inneholder arealer for produksjon og formidling med til sammen 120 virksomheter fordelt på alle fagfelt innen kunst og kultur. Kulturhuset har fem scener for musikk, teater, dans og film, 80 atelierer for kunstnere, samt kontorer og andre lokaler for både offentlige og private kulturaktører. Virksomheten drives av Stiftelsen Kulturhuset USF, og er Norges største kulturhus.

Lokalene var tidligere benyttet som skipsverft – Georgernes Verft – med røtter tilbake til 1784.

Scenene på USF er:
 Sardinen USF
 Studio USF
 Røkeriet USF
 Cinemateket USF
 Visningsrommet USF

Virksomhetene omfatter: 
 Musikk – profesjonelle musikere, komponister, øvingslokaler, studiodrift, festivaler, opplæring, management og organisasjoner for regional og internasjonal formidling
 Dans – undervisning og kompetanseutvikling
 Teater – hovedvekt på formidling
 Film – undervisning, rekruttering, kino, organisasjoner, festivaler og alle fagfelt innen profesjonell produksjon av film, reklamefilm, musikkfilm, kortfilm, animasjon, organisasjoner for regional utvikling og formidling m.m.
 Kunst – profesjonelle utøvere og formidlere innen alle kunstsjangere
 Design – profesjonelle virksomheter innen møbeldesign, webdesign, lysdesign, grafisk design og interiørdesign
 Litteratur – profesjonelle forfattere og undervisning på høgskolenivå
 Internasjonalisering – atelierer og leiligheter for gjestende internasjonale kunstnere

Eksterne lenker 
 
 Cinemateket USF i Bergen

Kultur i Bergen